b'\n_START_ARTICLE_\nSuurima kaaluga bitt\n_START_PARAGRAPH_\nSuurima kaaluga bitt (ka vanim bitt, k\xc3\xb5rgeim bitt; inglise keeles most significant bit (MSB)) on bitt, mis esitab positsiooni, kus asub kahendarvu suurima v\xc3\xa4\xc3\xa4rtusega bitt._NEWLINE_Kahends\xc3\xbcsteemis reastatakse k\xc3\xb5ik bitid kaalu j\xc3\xa4rgi, tavaliselt kaalu v\xc3\xa4henemise j\xc3\xa4rjekorras. Vasakpoolseima ehk suurima kaaluga biti kaal on 2\xe2\x81\xbf\xe2\x81\xbb\xc2\xb9 (kus n on kahendarvu kohtade arv). V\xc3\xa4hima kaaluga biti kaal on 2\xe2\x81\xb0 ehk 1. N\xc3\xa4iteks kahendarvu 10010101\xe2\x82\x82 v\xc3\xa4\xc3\xa4rtus k\xc3\xbcmnends\xc3\xbcsteemis on: 2\xe2\x81\xb7+0+0+2\xe2\x81\xb4+0+2\xc2\xb2+0+2\xe2\x81\xb0 = 149\xe2\x82\x81\xe2\x82\x80. Suurima kaaluga biti kaal on siin 2\xe2\x81\xb8\xe2\x81\xbb\xc2\xb9 = 2\xe2\x81\xb7 = 128 (kahendarvus on 8 positsiooni)._NEWLINE_Tavaliselt kirjutatakse kahendarv nii, et MSB on kahendarvu vasakpoolseim bitt. M\xc3\xb5nede arvutite arhitektuuris ja kr\xc3\xbcptograafia rakendustes kasutatakse ka esitlusviisi, kus MSB on parempoolseim bitt._NEWLINE_Inglise keeles  p\xc3\xbc\xc3\xbctakse vahet teha kahel l\xc3\xbchendil: msb ja MSB \xe2\x80\x93 vastavalt most significant bit ja teine Most Significant Byte. Viimasel juhul viidatakse mitmebaidilise s\xc3\xb5na k\xc3\xb5ige suuremat kaalu omavale baidile.'